钦定古今图书集成/明伦汇编/氏族典/第209卷 > 曹镤
## 钦定古今图书集成/明伦汇编/氏族典/第209卷 > 曹镤

按《吴江县志》：“镤字良金，弘治六年进士，选庶吉士。十
四年，改刑部主事。恤刑四川，进员外郎。性鲠介，遇中
贵人折辱之，左迁东昌府通判。时镇守太监在临清
者尤暴横，镤抗章劾其罪状，乞诏裁革。武宗从之。刘
瑾怒，使人刺镤阴事，无所得。迁兴化府同知。都司刘
全，瑾族也，恃势不法，镤举按其罪，擢湖广佥事，归于”
所居。积土为山，植桐其上，自号“桐丘。”嘉靖中卒。